PÁLYÁZATI FELHÍVÁS
Gyöngyös Város Polgármestere az Önkormányzat tulajdonában lévő lakások és nem lakás céljára szolgáló helyiségek bérletéről, a lakbérek mértékének megállapításáról szóló 32/2025. (XII.12.) önkormányzati rendelet (Lakásrendelet) alapján pályázatot hirdet a Gyöngyös Városi Önkormányzat tulajdonában lévő, az alábbiakban felsorolt bérlakások bérbevételére.

A pályázatok benyújtásának helye: Gyöngyösi Közös Önkormányzati Hivatal
				        Vagyon – és Lakásgazdálkodási Iroda 

A pályázatok benyújtásának határideje: 2026. szeptember 04. (péntek)
	
A pályázatok elbírálásának határideje: legkésőbb a benyújtási határidőt követő 60 nap

A pályázatokat a Gyöngyös Városi Önkormányzat Képviselő-testületének Egészségügyi, Szociális és Lakásügyi Bizottsága bírálja el. A pályázatok eredményéről levélben kapnak a pályázók tájékoztatást.

A pályázatot arra rendszeresített nyomtatványon kell benyújtani.
Házastársak, élettársak lakás bérbeadására kiírt pályázatra jelentkezési lapot kizárólag együttesen nyújthatnak be!
Egy pályázó több lakásra is nyújthat be pályázatot, a megpályázott lakásokra külön-külön pályázati adatlapot kell kitölteni. 

A nyertes pályázó bérleti szerződést csak egy lakás bérletére köthet. 

A pályázatot és az ahhoz kapcsolódó dokumentumokat zárt borítékban kell benyújtani. A borítékra rá kell írni a megpályázott bérlakás címét. 

A pályázatban szereplő adatok valóságtartalmát a Gyöngyösi Közös Önkormányzati Hivatal jogosult ellenőrizni. A pályázatok elbírálásának folyamatában a Bizottság bármely pályázat valóságtartalmának ellenőrzését kezdeményezheti, illetve bármely pályázónál végeztethet környezettanulmányt. A környezettanulmány készítésekor a Bizottság tagja jogosult jelen lenni.

Eredményes pályázat esetén a bérleti szerződés fennállása alatt a bérlő köteles életvitelszerűen a lakásban lakni és a polgárok személyi adatainak és lakcímének nyilvántartásáról szóló törvény szerint lakóhelyet létesíteni.

A lakás birtokba vételét követő 15 napon belül a bérlő köteles a bérleményre vonatkozó közüzemi szerződéseket, hulladékkezelési közszolgáltatási szerződést, illetőleg a külön szolgáltatásokra vonatkozó szerződéseket megkötni.
 A bérlőt terheli a bérleti szerződés közjegyzői okiratba foglalásának költsége, valamint a lakás kategóriáját tekintve 50.000,-Ft vagy 100.000,-Ft összegű óvadék megfizetése.  
 
Bővebb információ, jelentkezési lap beszerezhető a Gyöngyösi Közös Önkormányzati Hivatal Vagyon – és Lakásgazdálkodási Irodájánál (Nékám Nelli lakásügyi ügyintéző).
